Strauzdis
54°26′01″š. pl. 23°54′24″r. ilg.﻿ / ﻿54.4337°š. pl. 23.9068°r. ilg.﻿ / 54.4337; 23.9068 Strauzdis (sen. liet. Stramzdelis) – ežeras pietvakarių Lietuvoje, Alytaus raj., 8 km į vakarus nuo Alytaus, netoli Ūdrijos miestelio. Plotas – 3,7 ha, gylis – 14 m. Ežero ilgis iš šiaurės į pietus – 0,28 km, plotis – iki 0,18 km. Altitudė 85,6 m. Krantai žemi, apaugę krūmais, pelkėti – aplinkui plyti ir nusitęsia į šiaurę ~ 20 ha dydžio pelkė. Pietuose išteka upelis link U-1 upelio (Ūdrijos ežero intakas). Šalia įsikūrę Duselninkų ir Pakašavo kaimai.